
Készült Bácsalmás Város Önkormányzata Képviselő-testületének 2018. január 22-én, 14.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, dr. Bakó Mária Lujza, Csémy László, Légrádi Mária, Márai András és Schaffer Tünde képviselők (6 fő);

Patocskai Ibolya jegyző, Horváth István Attila pénzügyi, beruházási és üzemeltetési osztályvezető, Horváth Erika és Bakos Zoltán pályázati referensek és Szommer Károly, a Bácsalmási Járási Hivatal vezetője (5 fő);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Tóth Árpád alpolgármester, Nagy Gábor és Turcsányi Csaba képviselő (3 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő jelen van (67 %). Jegyzőkönyv-hitelesítőknek Légrádi Mária és Csémy László képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

7/2018. (I. 22.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Légrádi Mária és Csémy László képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet elfogadásra javasolja.

Dr. Bakó Mária Lujza képviselő felveti, hogy az októberi ülésen, a reklámrendelet megalkotása kapcsán felkérést kapott a lakossági és egyéb hirdetések elhelyezési lehetőségének felmérésére. Decemberben helyszíni bejáráson vettek részt a városban a közszolgáltatási kft. ügyvezetőjével, felmérték, hogy hány hirdetőtáblára lenne szükség, az előterjesztés készítésére határidő kijelölését javasolja.

Németh Balázs polgármester kijelenti, hogy a közszolgáltatási kft. ügyvezetőjével egyeztetni fog a hirdetőtáblák kihelyezéséről. További hozzászólás nem lévén a meghívóban jelzett napirend elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza.

8/2018. (I. 22.) Bácsalmás v. öh.

Napirend megállapítása	Határozat

I.	Bácsalmás Város Önkormányzatának Képviselő-testülete a 2018. január 22-i rendkívüli ülésén a következő napirendi pontokat tárgyalja meg:

1. „Helyi foglalkoztatási együttműködések” elnevezésű, TOP-5.1.2-16-BK1-2017-00004 számú projekten „Bácsalmási-Jánoshalmi-Kiskunhalasi járások foglalkoztatási együttműködése, partnersége” címmel elnyert pályázathoz kapcsolódó eszközök és szolgáltatások beszerzése eljárásban ajánlattevők kiválasztása (1. sz. előterjesztés)
2. EFOP-3.3.2-16 kódszámú, „Közművelődés eredményességét segítő járási szintű programok Bácsalmáson” elnevezésű projekt keretében szakmai terv készítése vállalkozói szerződésének és kiválasztási eljárásának utólagos elfogadása (2. sz. előterjesztés)
3. EFOP-3.9.2-16 kódszámú, „Humán kapacitások fejlesztése térségi szemléletben – kedvezményezett térségekben” elnevezésű projekt keretében projektmenedzser szolgáltatásra árajánlatok bekérése (3. sz. előterjesztés)
4. EFOP-3.9.2-16 kódszámú, „Humán kapacitások fejlesztése térségi szemléletben – kedvezményezett térségekben” elnevezésű projekt keretében szakmai vezetői feladatok ellátására árajánlatok bekérése (4. sz. előterjesztés)
5. Egyebek

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

Helyi foglalkoztatási együttműködések” elnevezésű, TOP-5.1.2-16-BK1-2017-00004 számú projekten „Bácsalmási-Jánoshalmi-Kiskunhalasi járások foglalkoztatási együttműködése, partnersége” címmel elnyert pályázathoz kapcsolódó eszközök és szolgáltatások beszerzése eljárásban ajánlattevők kiválasztása
(Az 1. sz. előterjesztés a jegyzőkönyv melléklete.)

Németh Balázs polgármester elmondja, hogy a tárgyalásokat a Máltai Szeretetszolgálattal kezdték meg, de ők elzárkóztak, így a Szenyorita Közhasznú Egyesület lett a konzorciumi partnerük. A Bács-Kiskun megyei paktum az egyetlen az országban, amely még nem indult el. A támogatási szerződést még nem kötötték meg, ahhoz indikatív ajánlatokat kell beszerezniük.
Ismerteti az előterjesztés lényegét.

Bakos Zoltán pályázati referens kijelenti, hogy szerdán még egyeztetniük kellene a megyei önkormányzattal, mert az MT és a költségvetés sem egyértelmű, a feladatokat és a költségek ütemezését is át kell beszélniük. Most csak 1 indikatív ajánlatot kellene bekérni a helyi termékfejlesztési és befektetés-ösztönzési feladat ellátására, és ha letisztázódik minden, akkor kérnének fel három gazdasági szereplőt ajánlattételre. 

Dr. Bakó Mária Lujza képviselő érdeklődik, hogy a konkrét ajánlatkérés még egyszer a testület elé fog-e kerülni.

Bakos Zoltán pályázati referens igennel válaszol, hozzátéve, hogy az indikatív ajánlatkérés a szerződéskötés előtt, a költségek alátámasztására szolgál. 

Németh Balázs polgármester – további hozzászólás nem lévén – az előterjesztés I. számú határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) a következő határozatot hozza:


9/2018. (I. 22.) Bácsalmás v. öh.

„Helyi foglalkoztatási együttműködések” elnevezésű, 
TOP-5.1.2-16-BK1-2017-00004 számú projekten 
„Bácsalmási-Jánoshalmi-Kiskunhalasi járások 
foglalkoztatási együttműködése, partnersége” 
címmel elnyert pályázathoz kapcsolódó 
informatikai, irodai eszközök beszerzési
eljárásában ajánlattevők kiválasztása 	Határozat

I.	Bácsalmás Város Önkormányzatának Képviselő-testülete (a továbbiakban: Képviselő-testület) a TOP-5.1.2-16-BK1-2017-00004 számú projekten „Bácsalmási-Jánoshalmi-Kiskunhalasi járások foglalkoztatási együttműködése, partnersége” címmel elnyert pályázat megvalósításához szükséges informatikai eszköz beszerzési eljárásban az alábbi három gazdasági szereplőt kéri fel ajánlattételre:

1.	Nidocom Kereskedelmi és Szolgáltató Betéti Társaság
Székhely cím: 6430 Bácsalmás, Mártírok útja 11.
Levelezési cím: 6430 Bácsalmás, Szent János u 21.
Adószáma: 21093683-2-03 
E-mail: nidocom@nidocom.hu 

2.	Műszaki Elektro Korlátolt Felelősségű Társaság
Székhely cím: 1139 Budapest, Béke tér 7. fszt. 2.
Fióktelep: 6430 Bácsalmás, Szent János utca 42.
Levelezési cím: 6430 Bácsalmás, Szent János utca 42.
Adószáma: 23393271-2-41
E-mail: muszakielektro@gmail.com 

3.	HS 2001 COMPUTER Kereskedelmi és Szolgáltató Betéti Társaság
Székhely cím: 6430 Bácsalmás, Kishíd utca 14.
Adószáma: 21101618-2-03
Levelezési cím: 6435 Kunbaja, Árpád utca 21.
E-mail: hscomputerbt@t-online.hu

II.	A Képviselő-testület felkéri Németh Balázs polgármestert a szükséges intézkedések megtételére.

Határidő: azonnal
Felelős: Németh Balázs polgármester

Operatív felelősök:	Bakos Zoltán István pályázati referens és
Horváth István Attila PBÜ osztályvezető

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Bakos Zoltán István pályázati referens

Németh Balázs polgármester az előterjesztés II. számú határozati javaslatának az elfogadását – a helyi termékfejlesztési és befektetés-ösztönzési feladat ellátása tekintetében csak 1 ajánlat bekérésével – szavazásra bocsátja.

A képviselő-testület egyhangúlag (6 igen szavazattal) a következő határozatot hozza:


10/2018. (I. 22.) Bácsalmás v. öh.

„Helyi foglalkoztatási együttműködések” elnevezésű, 
TOP-5.1.2-16-BK1-2017-00004 számú projekten 
„Bácsalmási-Jánoshalmi-Kiskunhalasi járások 
foglalkoztatási együttműködése, partnersége” 
címmel elnyert pályázathoz kapcsolódó 
szolgáltatás beszerzési eljárásban
ajánlattevők kiválasztása 	Határozat

I.	Bácsalmás Város Önkormányzatának Képviselő-testülete a TOP-5.1.2-16-BK1-2017-00004 számú projekten „Bácsalmási-Jánoshalmi-Kiskunhalasi járások foglalkoztatási együttműködése, partnersége” címmel elnyert pályázat megvalósításához szükséges szakértői és egyéb szolgáltatás beszerzési eljárásban az alábbi gazdasági szereplőket kéri fel ajánlattételre:

a)	Bruttó 400.000,- Ft értékben a 2 fős paktum menedzsment képzésére:

1. Kontakt Alapítvány
Turi Éva projektvezető
Székhely cím: 1035 Budapest, Váradi S. u. 17.
E-mail: turieva@kontaktalapitvany.org

2. LEED Nonprofit Kft.
Hollósi Szabolcs ügyvezető igazgató
Székhely cím: 9700 Szombathely, Semmelweis I. u. 4-6. I/6.
E-mail: hollosisz@bfh.hu

3. Nyugat-Pannon Nonprofit Kft.
Varga Eszter ügyvezető igazgató
Székhely cím: 9700 Szombathely, Horváth B. krt. 9.
E-mail: ugyvezetes@westpannon.hu

b)	Bruttó 17.800.000,- Ft értékben szakértői szolgáltatások beszerzésére:

1. EX ANTE Kft.
Janza Frigyes ügyvezető
Székhely cím: 1037 Budapest, III. kerület Seregély utca 20.
E-mail: janza@exante.hu

2. Promen Tanácsadó Kft.
Kovács István ügyvezető
Székhely cím: 9700 Szombathely, Horváth Boldizsár krt. 9.
E-mail: kovacs@promen.hu

3. Logframe Kft.
Márton György ügyvezető
Székhely cím: 8095 Pákozd, Árpád utca 16.
Levelezési cím: 7621 Pécs, Anna utca 25. fszt.1.
E-mail: marton@logframe.hu

c)	Bruttó 8.000.000,- Ft értékben marketing és kommunikációs szolgáltatások költségeire:

1. Propety Line Szolgáltató Korlátolt Felelősségű Társaság
Székhely cím: 6400 Kiskunhalas, Platán utca 17.
Adószáma: 14565162-2-03
E-mail: robertkoszo@gmail.com

2. JT INFOTÉKA Szolgáltató Korlátolt Felelősségű Társaság
Székhely cím: 6400 Kiskunhalas, Kossuth utca 27. fszt. 1.
Adószáma: 12439771-2-03
E-mail: info@jtinfoteka.hu

3. Százszorszépföld Egyesület
Székhely cím: 6400 Kiskunhalas, Kossuth utca 27. I. em.
Adószáma: 18735927-2-03
E-mail: szazszorszepfold@gmail.com 

d)	Bruttó 649.276,- Ft értékben a kötelező nyilvánosság biztosítására:

1. Kun-Pacsér Bt. 
Székhely cím: 6435 Kunbaja, Rákóczi u. 15/A.
Levelezési cím: 6435 Kunbaja, Arany J. u. 14.
Adószáma: 21960026-1-03
E-mail: doszijud@gmail.com 

2. Majoros Vivien egyéni vállalkozó
Székhely cím: 6430 Bácsalmás, Béke u. 22.
Levelezési cím: u. a.
Adószáma: 66774952-1-23
E-mail: didder26@gmail.com 

3. Száhl Imre egyéni vállalkozó
Székhely cím: 6430 Bácsalmás, gr. Széchenyi u. 110.
Levelezési cím: u. a.
Adószáma: 66996420-1-23
E-mail: szahli@freemail.hu

e)	Bruttó 16.000.000,- Ft értékben helyi termékfejlesztésre és befektetés ösztönzésre:

1. Bács-Kiskun Megyei Területfejlesztési Nonprofit Kft.
Székhely cím: 6000 Kecskemét, Deák Ferenc tér 3.
Adószáma: 20637273-2-03
E-mail: kicsinylaszlo@bacskiskun2020.hu

f)	Bruttó 7.000.000,- Ft értékben munkaerő-piaci vonatkozású vállalkozási tanácsadási rendszer működtetésére, fejlesztésére:

1. Száhl Imre egyéni vállalkozó
Székhely cím: 6430 Bácsalmás, gr. Széchenyi u. 110.
Levelezési cím: u. a.
Adószáma: 66996420-1-23
E-mail: szahli@freemail.hu

II.	A Képviselő-testület felkéri Németh Balázs polgármestert a szükséges intézkedések megtételére.

Határidő: azonnal
Felelős: Németh Balázs polgármester

Operatív felelősök:	Bakos Zoltán István pályázati referens és
Horváth István Attila PBÜ osztályvezető

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Bakos Zoltán István pályázati referens

2. napirendi pont

EFOP-3.3.2-16 kódszámú, „Közművelődés eredményességét segítő járási szintű programok Bácsalmáson” elnevezésű projekt keretében szakmai terv készítése vállalkozói szerződésének és kiválasztási eljárásának utólagos elfogadása 
(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy meglévő pályázati forrás esetén, időszűkében 2 M Ft alatt beszerezheti az árajánlatokat utólagos tájékoztatás mellett. Kérdés, észrevétel nem lévén az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

11/2018. (I. 22.) Bácsalmás v. öh.

EFOP-3.3.2-16 kódszámú, „Közművelődés 
eredményességét segítő járási szintű 
programok Bácsalmáson” elnevezésű 
projekt keretében szakmai terv készítése 
vállalkozói szerződésének és kiválasztási 
eljárásának utólagos elfogadása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) utólagosan elfogadja az EFOP-3.3.2-16 kódszámú, „Közművelődés eredményességét segítő járási szintű programok Bácsalmáson” elnevezésű projekt szakmai tervének készítésére irányuló szolgáltató-kiválasztási eljárást, valamint a nyertes szolgáltatóval a jelen határozat melléklete szerint megkötött szerződést. 

2.	A Képviselő-testület a szolgáltatói tevékenység díjazására 400.000 Ft összeget biztosít, amelyet a nyertes pályázat elszámolásában visszaigényel.

Határidő: azonnal
Felelős: Németh Balázs polgármester

Operatív felelős: Horváth Erika pályázati koordinátor

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
4. Prikidánovics Antal szociális és hatósági osztályvezető
5. Horváth Erika pályázati koordinátor

Melléklet a 11/2018. (I. 22.) Bácsalmás v. öh. jelölésű határozathoz

VÁLLALKOZÁSI SZERZŐDÉS
EFOP-3.3.2-16 pályázat szakmai tervének elkészítésére

amely létrejött
egyrészről
Bácsalmás Város Önkormányzata
székhelye: 6430 Bácsalmás, gr. Teleki J. u. 4-8.
törzskönyvi azonosító szám: 724320
adószám: 15724320-2-03
statisztikai számjel: 15724320-8411-321-03
képviseli: Németh Balázs polgármester
a továbbiakban: Megrendelő
másrészről
Száhl Imre egyéni vállalkozó
székhelye: 6430 Bácsalmás, gr. Széchenyi u. 110.
nyilvántartási szám: 42140683
adószám: 66996420-1-23
számlavezető: K & H Bank Zrt.
számlaszám: 10402843-50526772-48781002
képviseli: Száhl Imre, mint vállalkozó
a továbbiakban: Vállalkozó
- együttesen Felek - között a mai napon az alábbi feltételekkel:

I. Általános rendelkezések

Felek megállapítják, hogy a Széchenyi2020 pályázati időszakban folyamatosan megjelenő pályázati felhívások potenciális lehetőséget jelentenek a Megrendelő fejlesztési elképzeléseinek megvalósítása, működési kiadásainak csökkentése érdekében.
Megrendelő és munkaszervezete tanulmányozta az EFOP-3.3.2-16 kódszámú, „Közművelődés eredményességét segítő járási szintű programok Bácsalmáson” elnevezésű pályázati felhívást és úgy döntött, hogy pályázatot kíván benyújtani. A pályázat összeállításához szükséges szakmai terv – pályázati felhívás szerinti – összeállítása érdekében Megrendelő szakmai tanácsadási szolgáltatást kíván igénybe venni Vállalkozótól.
Vállalkozó a felkérést elfogadta.

II. A szerződés tárgya

Megrendelő a fentiekben meghatározott célkitűzés eredményes előrehaladása érdekében Vállalkozót az alábbi feladatokkal bízza meg:

Az EFOP-3.3.2-16 kódszámú, „Közművelődés eredményességét segítő járási szintű programok Bácsalmáson” elnevezésű pályázati felhívás szakmai tervének elkészítése, amely az alábbi tevékenységek elvégzésére terjed ki

· projektötlet megfogalmazása,
· a projekt szakmai tartalmának összeállítása,
· a projekt pénzügyi tervének összeállítása,
· a szakmai terv összeállítása pályázati útmutató szerint,
· a pályázat beadását követően az esetleges szakmai tervre vonatkozó hiánypótlási feladatok elvégzése, az esetleges tisztázó kérdésekre vonatkozó válaszok megadása, folyamatos rendelkezésre állás a döntés meghozatalához.

III. A Vállalkozó kötelezettségei

1. A Vállalkozó a feladat elvégzéséhez szükséges anyagokat, eszközöket magának biztosítja. A Megrendelő nem bocsát a feladat elvégzéshez, sem helyszínt, sem eszközöket, anyagokat, nem ad utasítást a tevékenység elvégzésének módjára.
2. A feladat elvégzésének rendjét Vállalkozó határozza meg. Vállalkozó köteles haladéktalanul szóban vagy írásban tájékoztatni a Megrendelőt minden olyan tényről, körülményről, amelyek - megítélése szerint - teljesítését, a projekt elemeinek megvalósítását befolyásolhatják. Vállalkozó tevékenysége elvégzése során közvetlen információkat elsődlegesen Megrendelőtől kap, iránymutatásai szerint jár el.
3. Vállalkozónak a feladatok teljesítése során kellő gondossággal, a jogszabályi előírások és a szakmai követelmények maradéktalan betartásával a Megrendelő érdekeinek megfelelően úgy kell eljárnia, ahogy az adott helyzetben általában elvárható.
4. Amennyiben a Megrendelő a Vállalkozónak célszerűtlen vagy szakszerűtlen utasítást ad, a Vállalkozó köteles őt erre figyelmeztetni. Ha a Megrendelő utasításához e figyelmeztetés ellenére is ragaszkodik, az utasításból eredő károk a Megrendelőt terhelik.
5. Teljesítés határideje:
Jelen szerződést Felek határozott időtartamra kötik.
A II. pontban meghatározott feladatok teljesítésének végső határideje: a pályázati felhívásban meghatározott beadási határidő – hatályos pályázati dokumentáció alapján 2016.november 29.
Vállalkozói szerződés végleges teljesítésének időpontját Felek a támogatás megítélésének időpontjában rögzítik.
6. Vállalkozó a jelen szerződés teljesítése során birtokába került iratokat, dokumentumokat ezen vállalkozási szerződés megszűnésével egyidejűleg a Megrendelő részére hiánytalanul visszaszolgáltatni köteles, kivéve amennyiben jelen szerződés, vagy a Felek egyéb megállapodása eltérően nem rendelkezik.
7. Vállalkozó kijelenti, hogy alkalmas jelen vállalkozási szerződés tárgyának szakmai megvalósítására. Megrendelő tudomásul veszi, hogy a feladat elvégzésének eljárás rendjét Vállalkozó saját maga határozza meg.
8.	Vállalkozó részéről a kapcsolattartó személy: Száhl Imre, telefon: 30/466-2513, e-mail: szahli@freemail.hu.

IV. A Megrendelő kötelezettségei

1.	Megrendelő kötelezettséget vállal arra, hogy a jelen szerződés aláírásával egyidejűleg, valamint a szerződés időtartama alatt folyamatosan és haladéktalanul a Vállalkozó rendelkezésére bocsát minden, a Vállalkozó által vállalt feladat teljesítéséhez szükséges adatot, információt, dokumentumot. Megrendelő az együttműködési kötelezettsége késedelmes teljesítésével vagy megszegésével okozott károkért felelősséggel tartozik.
2.	Megrendelő a Vállalkozó rendelkezésére bocsátott valamennyi adat, információ helyességét, pontosságát biztosítani köteles. Vállalkozó a Megrendelő által szolgáltatott adatok, információk helyességét ellenőrizni nem köteles, azok valódiságáért felelősség nem terheli. A téves, pontatlan információk, adatok szolgáltatásából eredő károkért való felelősség a Megrendelőt terheli.
3.	Megrendelő eltekint az írásbeli beszámolótól, megköveteli a folyamatos rendelkezésre állást. Megrendelő a Vállalkozó számára folyamatos konzultációs lehetőséget biztosít. Megrendelőnek a Vállalkozóval való kapcsolattartásért felelős személye: Németh Balázs, tel: +36/30/950-1423, e-mail: polgarmester@bacsalmas.hu.
4.	A Megrendelő vállalja, hogy a Vállalkozó teljesítése során felmerülő, a Megrendelő részéről döntést igénylő kérdésekben a döntést igénylő kérdés felmerülését követően érdemben állást foglal és döntését 1 napon belül a Vállalkozóval közli.

V. A Vállalkozó díjazása

1. Felek megállapodnak abban, hogy a Vállalkozót a jelen szerződésben meghatározott valamennyi feladat maradéktalan teljesítéséért alanyi mentes egyösszegű
400.000 Ft
azaz négyszázezer forint illeti meg.
2. A Megrendelő a vállalkozói díjat esedékességével egyidejűleg Megrendelő által kiállított teljesítés igazolás alapján, Vállalkozó által kiállított számlát követően 8 napon belül köteles kiegyenlíteni Vállalkozó bankszámlájára történő átutalással. Teljesítésigazolás kiállításának feltétele: Megrendelő pályázati döntéshozatalról történő értesülése. Teljesítésigazolás kiállítása nem függ a pályázat döntéshozatal eredményétől.

VI. A szerződés megszűnése

1.	Jelen vállalkozási szerződés az aláírásának napján lép hatályba és a Vállalkozót megillető díj teljes összegű megfizetését – amelynek feltétele Megrendelő által történő teljesítésigazolások kiállítása – követően szűnik meg.
2.	A szerződés a feladat teljesítése nélkül is megszűnik, ha
a) valamelyik fél a szerződést felmondja,
b) bármelyik fél megszűnik, kivéve, ha jogutódja van.
3.	A Vállalkozó a jelen szerződést azonnali hatállyal csak abban az esetben mondhatja fel, ha a Megrendelő a jelen szerződésből eredő valamely kötelezettségét súlyosan megszegi és a Vállalkozó felhívására sem tesz eleget kötelezettségének, illetőleg amennyiben a kötelezettségszegés olyan mértékű, amely a Felek további együttműködését vagy a szerződés teljesítését lehetetlenné teszi.
4.	Felek megállapodnak abban, hogyha a Vállalkozó súlyos szerződésszegést nem követett el, viszont a Megrendelő a szerződést felmondja, akkor a Megrendelő köteles megfizetni a Vállalkozónak az addig felmerült teljesítésével arányos díját.
5.	Felek megállapodnak abban, hogyha a Vállalkozó a szerződést azonnali hatállyal jogszerűen mondja fel, akkor a Megrendelő köteles megfizetni a Vállalkozónak az addig felmerült teljesítésével arányos díját.

VII. Egyéb rendelkezések
1.	Felek kijelentik, hogy a jelen vállalkozási szerződés megkötésével és teljesítésével kapcsolatosan semmiféle kizáró vagy összeférhetetlenségi ok nem áll fenn.
Szerződő felek kijelentik, hogy nem hallgatnak el egymás elől semmilyen olyan körülményt, amely e szerződés aláírását befolyásolta volna.
2.	Felek kötelesek a jelen szerződésben rögzített feladatok teljesítése során tudomásukra jutott üzleti titkot, valamint az adott félre, illetve a tevékenységére vonatkozó alapvető fontosságú információt megőrizni.
3.	A jelen szerződést Felek közös megegyezéssel, írásban módosíthatják.
4.	Felek a jelen szerződésből eredő esetleges vitáikat megkísérlik békés úton rendezni. Amennyiben ez nem vezetne eredményre, úgy összeghatártól függően kikötik a Bajai Járási Bíróság kizárólagos illetékességét.
5.	Felek kijelentik, hogy a jelen szerződésben foglalt kötelezettségeket és korlátozásokat önként vállalták mindazon anyagi és nem anyagi jellegű előnyökért, amelyek a szerződés teljesítéséből várhatóan fakadnak.
6.	Ezen vállalkozási szerződésben nem szabályozott kérdések tekintetében a Polgári Törvénykönyvről szóló 2013. évi V. törvény és az egyéb, idevonatkozó jogszabályi előírások rendelkezései az irányadóak.
A jelen szerződés 4 oldalon, 3 egymással formailag és tartalmilag mindenben megegyező példányban készült, amelyet a felek – az alulírott helyen és időben – elolvasás és együttes értelmezés után, mint akaratukkal mindenben megegyezőt, helyben hagyólag aláírták.

Bácsalmás, 2016.szeptember 2.

			
	Németh Balázs	Száhl Imre
	polgármester	egyéni vállalkozó
	Bácsalmás Város Önkormányzata	
	Megrendelő	Vállalkozó

3. napirendi pont

EFOP-3.9.2-16 kódszámú, „Humán kapacitások fejlesztése térségi szemléletben – kedvezményezett térségekben” elnevezésű projekt keretében projektmenedzser szolgáltatásra árajánlatok bekérése 
(A 3. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a projektmenedzsmenti feladatokat önkormányzati dolgozó vagy önkormányzati cég láthatja el.

Horváth Erika pályázati referens kiegészítésül elmondja, hogy a projektmenedzsment 2 főt jelent, a pénzügyi menedzseri feladatokat is ellátják.

Légrádi Mária képviselő érdeklődik, hogy a 100 M Ft-os támogatásból mi valósul meg Bácsalmáson.

Horváth Erika pályázati referens kijelenti, hogy a pályázat nagyon összetett; a BESZ Kft., a védőnők, az óvónők, általános iskola, gimnázium, az alapszolgáltatási központ által jelzett képzések és tanórán kívüli programok megvalósítását, eszközök és uszodajegy beszerzését jelenti, ill. 25 M Ft értékben felújítanák a korábbi okmányirodai épület egy részét, ahol a felújítás után az alapszolgáltatási központhoz tartozó gyerekeknek délutáni klubhelyiséget alakítanának ki, mert a Dob utcai épületben nagyon kevés a hely. A pályázatban rengeteg képzés van, mint pl. mediátor képzés, kétéves szakirányú főiskolai továbbképzés, tanfolyamok. Mindenki nagyon örült a lehetőségnek.

Schaffer Tünde képviselő megjegyzi, hogy a képzések egy része kötelező jellegű. 

Horváth Erika pályázati referens kijelenti, hogy a pályázati adatlap 522 oldal. Szívesen megküldi a részletes költségvetést, ha valaki igényli. A projekt megvalósítása február 1-jén kezdődik.

Németh Balázs polgármester – további hozzászólás nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

12/2018. (I. 22.) Bácsalmás v. öh.

EFOP-3.9.2-16 kódszámú, „Humán 
kapacitások fejlesztése térségi szemléletben 
– kedvezményezett térségekben” elnevezésű
projekt keretében projektmenedzsment 
szolgáltatás elvégzésére árajánlatok bekérése 	Határozat

I.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy az EFOP-3.9.2-16-2017-00057 kódszámú, „Járásokat összekötő humán kapacitások fejlesztése térségi szemléletben” elnevezésű konzorciumi pályázati projekt menedzsment tevékenységének ellátására – figyelembe véve a 272/2014. (XI.5.) Korm. rendelet 5. mellékletének 3.8.2 pontjában foglaltakat – árajánlatot kér be az alábbi szervezetektől:

1. Bács-Kiskun Megyei Területfejlesztési Nonprofit Kft. – 6000 Kecskemét, Deák F. tér 3.
2. Mélykúti Önkormányzati Közszolgáltatási, Művészeti és Kulturális Nonprofit Kft.– 6449 Mélykút, Rákóczi u. 5.
3. Tompai Városfejlesztési Kft. – 6422 Tompa, Szabadság tér 3.
4. Bácsalmási Önkormányzati Közszolgáltatási Közhasznú Nonprofit Kft. – 6430 Bácsalmás, Bezdán u. 10.

II.	A Képviselő-testület a beérkezett árajánlatok alapján a 2018. januári soros ülésén dönt a szolgáltató szervezet kiválasztásáról, a megkötendő vállalkozói szerződésről.

Határidő: azonnal és a 2018. januári soros képviselő-testületi ülés
Felelős: Németh Balázs polgármester

Operatív felelős: Horváth Erika pályázati koordinátor

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Horváth Erika pályázati koordinátor

4. napirendi pont

EFOP-3.9.2-16 kódszámú, „Humán kapacitások fejlesztése térségi szemléletben – kedvezményezett térségekben” elnevezésű projekt keretében szakmai vezetői feladatok ellátására árajánlatok bekérése 
(A 4. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

13/2018. (I. 22.) Bácsalmás v. öh.

EFOP-3.9.2-16 kódszámú, „Humán 
kapacitások fejlesztése térségi szemléletben 
– kedvezményezett térségekben” elnevezésű 
projekt keretében szakmai vezetői feladatok 
ellátására árajánlatok bekérése 	Határozat

I.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy az EFOP-3.9.2-16-2017-00057 kódszámú, „Járásokat összekötő humán kapacitások fejlesztése térségi szemléletben” elnevezésű konzorciumi pályázati projekt szakmai vezetésére irányuló szolgáltatói tevékenység elvégzésére árajánlatot kér be az alábbi szervezetektől:

1. Kinigopulos Márta EV. – 6455 Katymár, Május 1. u. 16.
2. ZÉL-VA Bt.– 6455 Katymár, Szent István u. 18.
3. Sorsfordító Szociális Szövetkezet – 6455 Katymár, Május 1. u. 16.

II.	A Képviselő-testület a beérkezett árajánlatok alapján a 2018. januári soros ülésén dönt a szolgáltató szervezet kiválasztásáról, a megkötendő vállalkozói szerződésről.

Határidő: azonnal és a 2018. januári soros képviselő-testületi ülés
Felelős: Németh Balázs polgármester

Operatív felelős: Horváth Erika pályázati koordinátor

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Horváth Erika pályázati koordinátor

5. napirendi pont

Egyebek (szóbeli)

Németh Balázs polgármester elmondja, hogy a képviselő-testület a polgárvédelmi szövetség részére 2007-ben 25 évre ingyenes használatba adta az ifjúsági tábort, amelynek a területére a turisztikai pályázatok vonatkozásában szükségük lenne. A polgárvédelmi szövetség farostlemez házakat telepített, áramot vezetett az ifjúsági táborba, betonozást végeztetett. A szerződés 2032-ben jár le, a szövetség 2 M Ft-ot kér az általa beépített dolgokért a területhasználat idő előtti megszűnése miatt. Az összegről még egyeztetni fognak.
A civil szervezetek működési pályázatait most kellett benyújtani, a szakmai pályázatok beadására a közeljövőben kerül sor. 16 pályázat beadása megtörtént, és 8-10 szakmai pályázat benyújtása várható.

Dr. Bakó Mária Lujza képviselő érdeklődik, hogy van-e pályázati lehetőség a bácsalmási strandmedence kialakítására.

Horváth Erika pályázati referens kijelenti, hogy nincs pályázati kiírás a strandmedence felújítására.

Németh Balázs polgármester tájékoztatásul elmondja, hogy a bölcsőde kialakítására vonatkozó kistérségi pályázatot visszavonják az önerőmérték biztosíthatatlansága miatt. Arra kellene koncentrálniuk, hogy a 18 pályázat megvalósuljon. 

Dr. Bakó Mária Lujza képviselő érdeklődik, hogy hol tart a kistérségi szélessávú internethálózat értékesítése.

Németh Balázs polgármester elmondja, hogy a szakértők még mindig nem tudták meghatározni az Opticon Kft. és az önkormányzati tulajdonrészesedés mértékét. A napokban várható egyeztetés e kérdésben. 40-50 M Ft-ra számítanak e téren, de ezt az összeget pályázati megvalósítások önerejére kell tartalékolniuk, a védőnői épületi projekthez pl. 22-23 M Ft-ot kell hozzátenniük. A folyamatban lévő pályázatokra kellene koncentrálniuk, a strandmedencét csak pályázati lehetőség esetén tudnák felújítani.

Dr. Bakó Mária Lujza képviselő megjegyzi, hogy a sátrat építő piaci árusok már kivágták az összes diófát a piacon.

Németh Balázs polgármester kijelenti, hogy az index.hu weblapról kinyomtatott egy cikket, amely az egy főre eső jövedelem országos alakulásáról szól. A térkép alapján Bácsalmás az ország középmezőnyében van, a helyzetet nem tartja katasztrofálisnak. 
Sok a nyertes pályázat. Az egyik pályázat 260 E fő informatikai képzéséről szól, 2x35 órában, 15 fős csoportokkal, a pályázat a már nem tanköteles és még nem nyugdíjas korcsoportot célozza meg. Aki levizsgázik, 20 E Ft-os tabletet kap. A közfoglalkoztatottak munkaidőben részt vehetnek a tanfolyamon. A pályázatban terembérleti és informatikatanári díj is szerepel.

Légrádi Mária képviselő megdöbbentőnek tartja, hogy a KSH és az Eurostart adatai mennyire eltérnek. A kettő között ténybeli különbségek vannak, a KSH pl. 1,5 M szegénységi küszöbön élő személyt regisztrál az országban, az Eurostart szerint ez a szám 3,5 M. Nem lehet tudni, hogy kinek higgyenek. Véleménye szerint Bácsalmáson az egy főre eső jövedelem az országos átlag alatt van.

Dr. Bakó Mária Lujza képviselő szerint Bácsalmás nagyon szegény település.

Németh Balázs polgármester megköszöni a részvételt, és az ülést 14 óra 41 perckor berekeszti.

K. m. f.

	Németh Balázs	Patocskai Ibolya
	polgármester	jegyző


	Légrádi Mária	Csémy László
képviselők, jegyzőkönyv-hitelesítők
